AlexejDobrolubov/national_council_slovak_2010 huggingface dataset:
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Žiak, Miroslav (SaS)
Druh vystúpenia: Vystúpenie s faktickou poznámkou

134. Ďakujem veľmi pekne. Vážený pán poslanec Kotleba, ja sa pokúsim úplne vecne. A nerozumiem tomu, že dokážete stále spochybňovať nosenie rúšok, že aj pri tom, keď zomreli niektorí ľudia aj tu z tohto parlamentu zomrel človek na COVID, dokonca aj vaši podporovatelia zomreli na COVID, a vy stále budete spochybňovať nosenie rúšok. Veď teraz hovoríte o tom, že treba dávať vitamíny, lieky a minerály, tak prečo ste to nedávali tým ľuďom, ktorí na ten COVID zomreli, prečo ste to im vtedy neodporúčali? Chcem sa vás spýtať, vy máte nejakú vedeckú štúdiu alebo epidemiologickú štúdiu, že reálne tieto vitamíny pomáhajú? Ja by som vás poprosil, aby ste mi ju poslali mailom alebo akokoľvek mi ju dodali. Ale úplne vecne sa vás teraz pýtam, alebo len máte záujem šíriť to, čo sa na sociálnych sieťach šíri, a to, čo je veľmi populárne medzi tými nahnevanými ľuďmi. Toto je moja otázka.
22. schôdza NR SR - 9.deň - B. popoludni
Dátum: 2024-11-05
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

54. Ďakujem veľmi pekne, pán predsedajúci. Ďakujem, pani poslankyňa, za, poviem to, taký že komplexný súhrn tejto telenovely už pomaličky. Ale ja som ešte do... skúsim, alebo teda pokúsim doplniť, pretože najnovšie už sa hovorí o tom, že, že pán minister vnútra, ktorý evidentne nezvláda svoj, svoj rezort, sa potrebuje niekde upratať a že teda aj on by mohol mať ten záujem o predsedu parlamentu. Čiže tých záujemcov je celkom pekná, pekná kopa a možno už by naozaj stálo za to, aby vládna koalícia prišla s tým návrhom. Tak nemusí to byť jedno meno, veď kľudne nech nám dajú celé to portfólio, a snáď niekoho zvolíme. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

57. Ďakujem veľmi pekne, pán predsedajúci. Pán poslanec Baláž, ďakujem veľmi pekne za tú informáciu o tom, že v nemocnici poskytujete ošetrenie pre týchto pacientov, to vás určite budem ešte kontaktovať s nejakými bližšími údajmi, lebo veľmi rada by som to rodinám posunula, lebo naozaj mám informáciu, že zo stredoslovenského kraja teda cestujú do Žiliny alebo do Košíc, takže budem vďačná za túto informáciu. A keď ste spomenuli, poviem to, že tie e-péenky, tak ja by som ešte jednu oblasť veľmi rada spomenula pre vás, pán minister, ak by ste sa na to vedeli pozrieť, a to je predpisovanie napríklad bezlepkových potravín, ktoré si myslím, že tiež by sme vedeli odľahčiť lekárov, ktorí v podstate musia to robiť niekedy na mesačnej báze, a ja to vidím ako úplne zbytočné, pretože by sa to dalo riešiť nejakým iným spôsobom, ktorý by uľahčil život jednak lekárom, ale aj, poviem to, pacientom, ktorí majú teda celiakiu. Vedeli by sme to určite robiť efektívnejšie. Tuná sa k tomu viedla debata. Budem veľmi rada, ak by sme sa napríklad na to vedeli pozrieť. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

51. Ďakujem veľmi pekne, pán predsedajúci. Ja sa opäť vrátim k tým ťažko ošetriteľným pacientom u zubárov. Skutočne je obrovský problém ošetriť deti na autistickom spektre, epileptikov alebo deti s Downovým syndrómom. Tí rodičia naozaj cestujú, poviem úplne že konkrétny prípad, zo stredného Slovenska chodia za zubárom do Košíc. Asi si viete predstaviť, aké to musí byť náročné s takým autistom cestovať niekoľko hodín, potom ho čaká ešte zákrok v zubnej ambulancii a znovu cesta späť. Často tieto rodiny, ktoré zväčša majú naozaj aj finančné problémy, idú deň dopredu a berú si nejaký hotel. Ja presne neviem, že ako to má byť správne zadefinované, ako povedal pán poslanec Stachura, či je to široko, či neširoko, ale ja to vítam v tomto návrhu, lebo to výrazne uľahčí život týmto rodinám, ktoré to naozaj majú veľmi komplikované, a teda ak sa nájde nejaká lepšia definícia, ja budem veľmi rada, ale bola by som nerada, ak by to, ak by to vypadlo zo zákona, lebo na toto tie rodiny skutočne čakajú. Ďakujem veľmi pekne.
22. schôdza NR SR - 6.deň - B. popoludni
Dátum: 2024-10-29
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

33. Ďakujem veľmi pekne, pán predsedajúci. Ja, naopak, musím povedať, že ja veľmi vítam to, že sa ide navyšovať počet ošetrovateľských lôžok v zariadeniach sociálnych služieb. Musím povedať, že asociácia neverejných poskytovateľov hovorí až o potrebe 36-tisíc lôžok. Je potrebné povedať, že v zariadeniach sociálnych služieb máme ľudí, ktorých odkázanosť, stupeň odkázanosti je 5 a 6, väčšina z nich takmer potrebuje tú ošetrovateľskú starostlivosť. Ale vrátim sa k tomu, efektívnosti, pretože dobre vieme, že, pán poslanec, ty si hovoril, že to je 6,60 na hlavu denne. Ono sa to zmenilo, je to 12 už. Ale musím povedať, že je to štyrikrát násobne lacnejšie ako lôžko v nemocnici. Už nehovoriac o tých pozitívnych vplyvoch, ktoré to má na tú psychiku a tak, že pokiaľ je ten pacient ošetrovaný v tom, poviem to, domácom prostredí, lebo v tých zariadeniach sa oni cítia už ako v domácom prostredí, tak je to pre neho prospešnejšie. Čiže je to štyrikrát lacnejšie pre štát, pokiaľ dokážeme ošetriť klienta v zariadení, ako keď ho hospitalizujeme v nemocnici. Čiže, naopak, ja túto úpravu veľmi vítam a ak by bol priestor, ja by som naozaj uvítala aj ešte navýšenie tých lôžok, lebo skutočne v zariadeniach sociálnych služieb je, poviem to, väčšina ľudí už odkázaná na tie ošetrovateľské úkony, ale, samozrejme, veľmi by som ocenila aj to, ak by to išlo ruka v ruke s tým, že napríklad opatrovateľom zvýšime kompetencie, a to je proste spolupráca s ministerstvom práce, sociálnych vecí a rodiny, kde zadefinujeme, že napríklad tie jednoduché úkony môže robiť opatrovateľ a nemusí... (Prerušenie vystúpenia časomerom.)
22. schôdza NR SR - 6.deň - B. popoludni
Dátum: 2024-10-29
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

15. Ďakujem veľmi pekne. Pán poslanec, ja chcem nadviazať na vás, lebo my sme v našom kraji veľmi podobnú situáciu riešili práve s ľuďmi bez domova. Bol problém s ich ošetrením. My sme tam spolupracovali s katolíckou charitou, ktorá sa teda venuje práci s ľuďmi bez domova a musím povedať, že my sme, poviem to tak, že plátali tie vzniknuté problémy a hľadali sme nejaké riešenie. Vyšli nám v ústrety niekoľkí lekári, ktorí sa, poviem to, že dobrovoľne prihlásili, že sú ochotní ošetrovať týchto, týchto klientov s tým, že vlastne sociálni pracovníci z charity ich, poviem to, že pripravili na to vyšetrenie, čo znamená, že urobili nejakú tú základnú hygienu a tak, a teda prišli k lekárovi. Ozvali sa nám niekoľkí špecialisti, ktorí sa zapojili do takejto pomoci. Nie je to, samozrejme, systémové riešenie, ale chcem povedať, že naozaj v teréne sa s tým stretáme, že je to obrovský, obrovský problém. A ešte spomeniem jednu kategóriu, a to sú ťažko ošetriteľní pacienti, prevažne deti so zdravotným znevýhodnením, napríklad s Downovým syndrómom, u ktorých tiež vlastne je veľký problém s tým, že kde ich ošetriť, že vlastne dostupnosť. Čiže ak by sme vedeli aj v tejto oblasti, pán minister, urobiť nejaké systémové kroky, možno zmapovať nejakú tú základnú sieť, kto dokáže poskytovať, aby sa to k ľuďom dostalo, určite by im to veľmi pomohlo a veľmi by to ocenili. Ďakujem veľmi pekne.
22. schôdza NR SR - 4.deň - A. dopoludnia
Dátum: 2024-10-25
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

48. Ďakujem veľmi pekne, pán predsedajúci. Vážená pani kolegyňa, ja musím sa tuná pripojiť k pánovi Dostálovi, ktorý, ktorý mi to, poviem, že zobral z úst, pretože tiež som chcela reagovať na to prepustenie pána Kováčika. Keď vy nevidíte pochybenie zo strany, strany ministra a porovnávate ho s tým, čo robila pani Kolíková v tejto, v takýchto prípadoch, tak je to proste miešanie hrušiek s jablkami, pretože presne, ako bolo povedané, ide o úplne odlišné veci, keď došlo k prepusteniu právoplatne odsúdeného, a v prípadoch, ktoré, kde využila tento inštitút pani ministerka Kolíková, ale aj iní predošlí ministri, tak išlo o prípady, keď bol zle vypočítaný trest, a to je zásadný rozdiel. Jednoducho pán minister pustil na slobodu právoplatne odsúdeného pána Kováčika. A to je fakt! A keď sa vrátim ešte k tomu, ako hovoríte, že novelizácia trestných kódexov bola urobená podľa vás, aby som teraz presne citovala, ako ste povedali, dokonalé alebo nejak perfektne, ste pochválili za to pána, pána ministra, tak ja som prekvapená, aké je to dokonalé, perfektné a odborné, keď to potreboval toľkokrát opravovať. Koľko noviel na novelu ste priniesli a ešte aj prinášate, a koľko ich ešte bude? To je dobrá práca? Nie je, pretože ste na to neboli pripravení, pretože ste to robili účelovo pre svojich kamarátov. Preto to tak vyzeralo. A naozaj mňa ako ženu zaráža, keď z úst ženy počujem, aké to bolo divadlo pri premlčacích lehotách. Vy prvé ste mali z koalície na to upozorniť.
22. schôdza NR SR - 1.deň - A. popoludni
Dátum: 2024-10-22
Poslanec: Bajo Holečková, Martina (-)
Druh vystúpenia: Vystúpenie s faktickou poznámkou

80. Ďakujem veľmi pekne, pán predsedajúci. Ďakujem veľmi pekne, pán poslanec Hlina, za to, že ste vlastne poukázali na to, kde naozaj by sa dali nájsť peniaze. Pretože ja si pamätám, že v prvom čítaní, pán minister, vy ste hovorili o tom, že príspevok na opatrovanie sa nebude krátiť aj teda u pracujúcich, že budete hľadať spôsob, ako toto krátenie, poviem to, že zrušiť, že to pokladáte za nejaký historický krok a mne je veľmi ľúto, že dnes v druhom čítaní ten návrh sa teda nezmenil a že to krátenie jednoducho pri pracujúcich ľuďoch ostáva pri opatrovateľskom príspevku. A ja toto vnímam ako vaše nesplnenie sľubu, ktorý ste nám tu dal už počas prvého čítania. A je mi veľmi ľúto, že naozaj vládna koalícia jednak nepodporila naše návrhy, lebo my sme to už podávali z opozície a teda sme čakali s nádejou a na to čakali tisícky tých ľudí, ktorí naozaj doma opatrujú svojich blízkych, že už konečne sa tento problém raz a navždy vyrieši, ale, žiaľ, teda prišlo len k čiastkovému riešeniu a to mi je úprimne, úprimne ľúto. Ďakujem veľmi pekne.
19. schôdza NR SR - 12.deň - B. popoludni
Dátum: 2024-10-01
Poslanec: Holečková, Martina (KDH)
Druh vystúpenia: Vystúpenie s faktickou poznámkou

58. Ďakujem veľmi pekne. Vďaka tebe, pán poslanec, aj teda pani spolupredkladateľke za tento návrh a ja som veľmi rada, že napriek tomu, že to je nepríjemná správa pre celiatikov, táto konsolidácia, a teda aj to zníženie limitov, tak som rada, že na pôde parlamentu sa vôbec o tejto téme, téme bavíme. Lebo naozaj, tak ako si správne povedal, že to nie je, že si to niekto vyberá, chce to, alebo je to nejaký módny trend, je to naozaj choroba a nie je iné východisko, ako kupovať si bezlepkové potraviny. A chcem povedať, že síce to bola faktická pána Stachuru, ale ja si tiež myslím, že naozaj je čas, aby sme upravili to predpisovanie potravín bezlepkových, lebo jednak naozaj to zaťažuje ambulancie, ale na druhej strane aj teda, samozrejme, lekárne, kde si musíte tie potraviny objednať, potom si ich idete vyzdvihnúť, celý ten systém je strašne komplikovaný. Ale to, čo je podstatné, chcem povedať, že naozaj limity, ktoré sa vlastne znížili, ešte viac komplikujú život celiatikom a to, že tieto potraviny nebudú zaradené medzi, medzi základné potraviny, a teda so zníženou DPH, je naozaj pre mnohé rodiny problém. Ja tu dovolím si prečítať takú jednu krátku reakciu jednej mamičky, ktorá hovorí, že ministerstvo nám znížilo limity na dva kilogramy chleba na predpis na mesiac a ešte k tomu nebude znížená daň na 5 % na bezlepkové potraviny a suroviny. Chlieb, ktorý si budeme musieť dokupovať za plnú sumu, bude nehorázne a v súčasnosti aj je nehorázne drahý. My ako celiatici diétu dodržiavať musíme, inak vážne ohrozujeme svoje zdravie. Ak mi niekto povie, že chlieb jesť nemusím, má pravdu, nemusím, ale ako to vysvetlím svojmu sedemročnému dieťaťu? Áno, dá sa chlieb upiecť aj doma, ale nech príde niekto... (Prerušenie vystúpenia časomerom.)
19. schôdza NR SR - 10.deň - B. popoludni
Dátum: 2024-09-26
Poslanec: Holečková, Martina (KDH)
Druh vystúpenia: Vystúpenie s faktickou poznámkou

25. Ďakujem veľmi pekne. Pani ministerka, vy ste sama teda povedali, že máte dcéru, ja som tiež celiatička aj syna mám celiatika a preto mi úplne nedáva zmysel vaša argumentácia a myslím, že ju musíte zažívať. V čom je problém? Problém je v tom, že tie limity sa znížili práve na chlieb a cestoviny, kde ste ich znížili na 2 kg na mesiac. Toto je problém. Dnes, povedzme si, ja neviem, 14-ročný, alebo ja má teda 6-ročného chlapca, no 2 kg chleba na mesiac? No to proste nestačí. A poviete, že môžu si to upiecť doma, lebo máme nárok na 10 kg múky. Ja vám poviem príklad, matka dvoch detí, ktorá je pracujúca na plný úväzok, nech je ešte sama, tak ešte má priestor vypekať. Neviem, či ste piekli domáci bezlepkový chleba, asi viete, ako vyzerá na druhý deň, aké je to náročné a tá kvalita je proste určite nie taká, ako keď si dokážete kúpiť balený. A samozrejme, aj argument s plesňami, ja som to čítala, mnohí, ktorí, ktorí pravidelne tieto potraviny teda nakupujeme, tak jednoducho to je naozaj výnimka a proste limit dva kilogramy chlieb plus cestoviny, cestoviny, ktoré proste deti najviac ľúbia, je nedostačujúci. A naozaj to celiatici proste hovoria, nehovorím to len ja, prosím vás, ak sa môžete, pozrite sa ešte na tie limity, mne nejde, ten celkový objem beriem, v poriadku, ale proste ide mi doslovne o kategóriu chlieb. Dve kilá chleba na mesiac je proste, naozaj pre dieťa je to málo, nie pre napríklad tínedžera. Ďakujem veľmi pekne.
19. schôdza NR SR - 5.deň - B. popoludní
Dátum: 2024-09-18
Poslanec: Holečková, Martina (KDH)
Druh vystúpenia: Vystúpenie s faktickou poznámkou

122. Ďakujem veľmi pekne, pán poslanec Dostál. Áno, tá inšpirácia prišla z Čiech a čo sa týka tej lehoty, tak áno som ju konzultovala najmä teda so sudcami a aby, aby bola nejakým spôsobom, poviem to, že vykonateľná. Ja každopádne ďakujem za váš príspevok a podporu. Ďakujem.
19. schôdza NR SR - 5.deň - B. popoludní
Dátum: 2024-09-18
Poslanec: Holečková, Martina (KDH)
Druh vystúpenia: Vystúpenie

114. Ďakujem veľmi pekne, pán predsedajúci. Podávam návrh zákona, ktorým sa mení zákon č. 301/2005, teda Trestný poriadok. Navrhovaná zmena Trestného poriadku sa týka úpravy postupu pri rozhodovaní o prerušení výkonu trestu odňatia slobody odsúdenému na základe návrhu ministra spravodlivosti. Cieľom tejto zmeny je zvýšiť transparentnosť a objektívnosť rozhodovacieho procesu, a zároveň posilniť princíp deľby moci medzi jednotlivými zložkami štátnej moci. Navrhovaná zmena zabezpečí, že rozhodnutie o prepustení osoby z výkonu trestu bude prijaté nezávislým súdom, čo zaručí objektívnosť a neprítomnosť politického vplyvu. Zároveň sa hlásim, pán predsedajúci, aj do rozpravy. Ďakujem veľmi pekne.
19. schôdza NR SR - 5.deň - B. popoludní
Dátum: 2024-09-18
Poslanec: Holečková, Martina (KDH)
Druh vystúpenia: Vystúpenie s faktickou poznámkou

108. Ďakujem veľmi pekne. Tie rómske hliadky, to by sme asi ďalej diskutovali, či to bolo úplne efektívne, ale dobre. Ďakujem veľmi pekne, pán poslanec Bužo, za ten najmä váš osobný, osobný vklad a osobnú činnosť. Ja práve to si myslím, že pokiaľ ostaneme len pri tej sociálnej práci, tak jednoducho to nebude efektívne, tak ako roky sme to videli. A preto vlastne aj vznikol tento pilotný projekt pastoračných centier a pastoračných pracovníkov, ktorí po krátkom pôsobení prinášal reálne, reálne výsledky. Samozrejme, môžme sa o tom rozprávať, akým spôsobom to ďalej napríklad upraviť, ak tam vidíme nejaký problém. Koniec koncov druhé čítanie na to máme, ale som presvedčená, že je to dobrá cesta, ako naozaj pomôcť reálne v rómskych komunitách, pretože bez, poviem to, tej formačnej činnosti jednoducho nedokážeme pomôcť, ja to nazvem, že komplexne. Že naozaj, vy ste to tak pekne povedali, že nestačí rozdávať nejaké zdravotnícky materiál alebo potraviny, oblečenie, že často sa niekedy naozaj tá pomoc zúži len na toto, že to, naozaj to musíme poňať veľmi, veľmi komplexne. A práve podľa mňa je veľmi dôležitá aj práca s rodinou ako s celkom a práve tu vidím ako najdôležitejší ten vklad tej pastoračnej alebo formačnej činnosti. Lebo pokiaľ nezačneme v rodinách, tak jednoducho to dlhodobo nebude mať efekt. Ďakujem veľmi pekne.
19. schôdza NR SR - 5.deň - B. popoludní
Dátum: 2024-09-18
Poslanec: Holečková, Martina (KDH)
Druh vystúpenia: Vystúpenie s faktickou poznámkou

90. Ďakujem veľmi pekne za faktické poznámky. Áno, plne, plne súhlasím s vami, pán poslanec Pollák, že akákoľvek formácia z akéhokoľvek prostredia, či cirkvi je veľmi dôležitá a je potrebné ju robiť. A, pán poslanec Bužo, som veľmi rada, že ste spomenuli, že presne to je nástroj, ktorý prináša výsledky, že ktorý je už overený, a preto aby vedel dlhodobo fungovať a vieme, že pri tejto problematike je potrebné zachovať kontinuitu. Potrebujeme urobiť tento legislatívny rámec. Takže ďakujem veľmi pekne za podporu. Ďakujem.
19. schôdza NR SR - 5.deň - B. popoludní
Dátum: 2024-09-18
Poslanec: Holečková, Martina (KDH)
Druh vystúpenia: Vystúpenie v rozprave

80. Ďakujem veľmi pekne. Vážený pán predsedajúci, vážené kolegyne, kolegovia, predkladáme vám návrh zákona, ktorým sa mení zákon č. 448/2008 o sociálnych službách a živnostenskom podnikaní č. 455/1991. Hlavným cieľom tohto zákona je vytvoriť legislatívny rámec pre vznik a fungovanie a organizáciu misijno-pastoračných centier, ktoré budú poskytovať duchovnú, sociálnu a vzdelávaciu podporu širokej verejnosti, najmä však marginalizovaným skupinám. Integrácia rómskych komunít do majoritnej spoločnosti a ich sociálna inklúzia sú dlhodobým a pomaly sa riešiacim problémom. Napriek množstvu vynaložených prostriedkov a energie efekt nenapĺňa očakávania, a preto prichádzame s týmto návrhom zákona, o ktorom poviem viac v rozprave a teraz sa hlásim do nej. Ďakujem veľmi pekne.
8. schôdza NR SR - 4.deň - A. dopoludnia
Dátum: 2020-06-09
Poslanec: Záborská, Anna (OĽANO)
Druh vystúpenia: Vystúpenie v rozprave

21. Ďakujem pekne, pán predseda. Vážení kolegovia a kolegyne, rada by som vás požiadala o podporu pozmeňujúceho návrhu s pätnástimi podpismi poslankýň a poslancov. Tento pozmeňujúci návrh sa týka zákona, ktorý momentálne prerokovávame, o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony (tlač 128). Pozmeňovací návrh znie: "V čl. II, v čl. I 2. bode v § 1431 sa vypúšťa odsek 2 a súčasne sa zrušuje označenie odseku 1." Celkom krátke zdôvodnenie. Navrhovanou úpravou sa vypúšťa duplicita z návrhu zákona. Ďakujem vám pekne za podporu. Ďakujem vám, pán predseda.
7. schôdza NR SR - 2.deň - B. popoludní
Dátum: 2020-05-13
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

222. Prepáčte, pán podpredseda, neuvedomila som si, že to nie je automatické. Ďakujem pekne všetkým kolegom za ich komentáre a ich svedectvá. Myslím si, že tu je ten problém, ktorý aj bol naznačený, že čo je úloha verejného ochrancu ľudských práv. Je to, aby v danom štáte porovnával, či je, alebo nie je rešpektovaná legislatíva včetne ústavy u nás v Slovenskej republike. Ja myslím, že to nie je ani interpretácia možno osobná, ani interpretácia nejakých mimovládnych organizácií, čo sa tiež veľmi často stáva, ale je to rešpektovanie daného legislatívneho rámca v tom-ktorom štáte. A ja som zažila v Európskej únii, keď nebola rešpektovaná subsidiarita a kompetencie, že to spôsobilo ten stav, ktorý v Únii je, že ľudia Únii nedôverujú, pretože sa im zdá, že zasahuje do ich práv v oblastiach, na čo nemá kompetencie. Ja by som bola veľmi rada, keby sme sa my na Slovensku tomu vyvarovali. A ja myslím, že len tak verejný ochranca ľudských práv bude mať dôveru u občanov, že ide podľa platného zákona. Ďakujem pekne.
7. schôdza NR SR - 2.deň - B. popoludní
Dátum: 2020-05-13
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

100. Ďakujem pekne, pán predsedajúci. Richard, ďakujem za tvoju pokojnú a vecnú argumentáciu. Poznajúc zmýšľanie pani ombudsmanky, nečudujem sa, že vo svojej správe sa zastáva práva na súkromie žien, ktoré sú tehotné, ale rovnako by na druhej strane sa mala zastať aj toho práva na životy nenarodených detí. Vieme, že to slobodné rozhodnutie obyčajne pred tým počatím existuje. Je len mizivé percento počatí, ktoré vzniknú zo znásilnenia. Čiže ak by verejná ombudsmanka, verejná ochrankyňa ľudských práv sa postavila aj na stranu tých bezbranných, tak možno by v tej spoločnosti zavládla iná atmosféra a aj tie ženy, aj tí muži by viacej rozmýšľali nad tým, či v tom danom momente môžu, alebo nemôžu počať ľudský život. Čiže ja by som bola veľmi rada, keby tá správa bola vyváženejšia a keby ste sa v budúcnosti, ak ešte budete podávať správu o rok, postavila aj na stranu tých nenarodených detí. Ďakujem pekne.
6. schôdza NR SR - 6.deň - A. dopoludnia
Dátum: 2020-04-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

34. Ďakujem pekne, pán predseda. Ja chcem poďakovať mojim kolegom za podporu. A počas celého svojho angažovania v politike, na čo som kládla dôraz, bola spolupráca, ale spolupráca pri rešpektovaní názoru toho druhého. A ja verím, že toto bude systém práce aj v tom volebnom období, ktoré momentálne začína. Ďakujem pekne.
6. schôdza NR SR - 4.deň - A. dopoludnia
Dátum: 2020-04-24
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

194. Ďakujem veľmi pekne, pán predseda. Pán poslanec, spomenuli ste moje meno, tak v krátkosti zareagujem. Tiež som si dlhší čas myslela, že kresťanské hodnoty by mali byť napísané vo všetkých dokumentoch, ale aj ten čas, ktorý som v politike, ma poučil o tom, že tu boli viaceré kresťanské strany, ktoré, alebo viaceré politické strany, ktoré mali kresťanský pilier, a pritom robili nekresťanskú politiku, na ktorú doplácame až, až pomaly do dnešných dní. Tým, že som bola v Európe a videla som, že mnohé dokumenty, na ktorých vznikla Európska únia, síce ich zakladateľmi boli praktizujúci kresťania, či to bol Robert Schumann, de Gasperi alebo Konrad Adenauer, ale v žiadnych týchto zmluvách nenájdete zmienku o kresťanstve, pretože títo ľudia, títo muži, otcovia Európy, považovali kresťanstvo ako súčasť svojho života, ako súčasť svojej politiky. Nemuseli to deklarovať. Odvtedy, ako sa snažíme dostať kresťanstvo a slovo kresťanstvo do dokumentov, vtedy sme ich prestali, prestali žiť. Dôležité je, aby sme to nedeklarovali, ale aby sme to žili a na tých hodnotách, z ktorých vychádza aj Európa, boli, bola postavená aj politika tejto vlády. Ďakujem pekne. (Potlesk.)
55. schôdza NR SR - 3.deň - B. popoludní
Dátum: 2022-02-03
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

62. Ďakujem. Marek, tak ja som sa tiež prihlásil s faktickou poznámkou, lebo keď som videl, že kto sa tam všetko, ako idú na teba reagovať, tak, samozrejme, určite si nečakal nič pozitívne, že zaznie, ale myslím si, že oni nechcú pochopiť vlastne, čo si im chcel vysvetliť. Ty si im chcel vysvetliť to, že teraz tuná predkladajú návrhy, čo by sa všetko malo robiť, ale keď oni boli pri moci, nič z toho neurobili. Práve naopak. Okrádali nenápadne tento národ a čím dlhšie boli pri vláde, tým si viacej dovoľovali. Výsledky, samozrejme, vieme. Sú na prokuratúre, niektorí sú zavretí a tak ďalej. Takže ja oceňujem tvoju odvahu jednak, že si to dokázal takto povedať aj na príklade. Takže ja ti za to ďakujem, samozrejme, a nenechaj sa znechutiť týmito rečami, pretože nič iné sa ani neočakávalo. Veď vieš, ako sa hovorí, že trafená hus vždycky zagága, takže bola to reakcia taká, aká sa dala čakať.